Gabi Torje îl propune pe Vlad Chiricheș la echipa națională: "Eu cred că poate fi oricând de folos!"
Vlad Chiricheș a revenit în România în vara anului trecut, la FCSB. Fundașul central a jucat foarte puțin în acest sezon din cauza unei accidentări sufeite în luna august.
Gabi Torje a vorbit despre jucătorul bucureștenilor și consideră că merită să fie convocat pentru EURO 2024. Iată ce a spus despre fotbalistul de 34 de ani.
"Eu cred că poate fi oricând de folos!"
"A stat destul de mult timp, dar valoarea lui e incontestabilă. Nu ar fi rămas atât timp în străinătate, a fost căpitanul naționalei, a fost la turneul final în 2016.
Eu cred că poate fi oricând de folos echipei naționale. E greu să fii selecționer, sunt foarte mulți jucători propuși, e greu să alegi 25 în lot, 11 să-i bagi pe teren", a spus Gabi Torje, pentru Digi Sport.